Raymondionymidae

Raymondionymidae er en gruppe (familie eller underfamilie) av biller som tilhører gruppen snutebiller (Curculionoidea). De blir ofte regnet som en undergruppe av familien snutebiller (Curculionidae) eller til familien sumpsnutebiller (Erirhinidae), men nyere klassifikasjoner (for eksempel Fauna Europaea, [1]) regner dem ofte som en egen familie. De er små snutebiller som lever underjordisk. Gruppen er ikke kjent fra Nord-Europa.


== Utseende ==
Små, avlange snutebiller. De mangler fasettøyne og er blinde. Snuten er ganske lang, og antennene er festet nær spissen av denne. Brystskjoldet (pronotum) er lengre enn bredt, med helt avrundede sider og store punktgroper på oversiden. Det kan ha en Y-formet fure. Dekkvingene er ovale, med tydelige punktrekker. Beina, spesielt føttene, er ganske korte, bakleggene er flate og utvidet sidelengs, nærmest trekantede.


== Levevis ==
Raymondionymidene lever underjordisk og man finner dem bare dersom man vasker ut prøver av jord eller dyptliggende humus. De fleste kjente artene lever i Sør-Europa, men det er vel sannsynlig at det finnes mange uoppdagede arter i andre områder. Lite synes kjent om hva de lever av.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien snutebiller, Curculionoidea Latreille, 1802
Familien Raymondionymidae Reitter, 1913
Underfamilien Raymondionyminae Reitter, 1913 – ev. plassert i Erirhinidae eller snutebiller (Curculionidae)
Stammen Myrtonomini – bare én kjent art, som ser ut til å være det minste kjente medlemmet av gruppen snutebiller (i vid forstand)
Myrtonomus zelandicus  Kuschel, 1990 – New Zealand
Stammen Raymondionymini Reitter, 1913 – ca. 80 beskrevne arter
Slekten Alaocephala Ganglbauer, 1906 – én art, Europa
Alaocephala delarouzei
Slekten Alaocyba Perris, 1869 – åtte arter, Europa og Nord-Afrika
Slekten Alaocybites Gilbert, 1956
Slekten Bordoniola Osella, 1987 – to arter, Venezuela
Slekten Coiffaitiella Osella, 1977 – seks arter, Europa
Slekten Derosarius Ganglbauer, 1906 – én art, Europa
Derosarius damryi
Slekten Ferreria Alonso-Zarasaga & Lyal, 1999 – to arter i Europa
Slekten Gilbertiola Osella, 1982 – to arter, Nord-Amerika
Slekten Homosomas Richard, 1956
Slekten Neoubychia Gilbert, 1987 – én art, Mexico
Neoubychia mexicana
Slekten Raymondiellus Ganglbauer, 1906 – 17 arter, Europa og Nord-Afrika
Slekten Raymondionymus Wollaston, 1873 – ca. 35 arter, Europa og Nord-Afrika
Slekten Rhopalomerus Blanchard, 1851
Slekten Schizomicrus Casey, 1905 – én art, Nord-Amerika
Schizomicrus coecus
Slekten Tarattostichus Ganglbauer, 1906 – to arter, Europa
Slekten Ubychia Rost, 1881 – 10 arter, Europa og Vest-Asia


== Kilder ==
Morrone, J.J., Osella, G. og Zuppa, A.M. 2001. Distribution patterns of the relictual subfamily Raymondionymidae (Coleoptera, Erirhinidae): a track analysis. Folia Entomologica Mexicana 40 (3): 381-388.
Nettressursen Fauna Europaea, utbredelsesdatabase over europeiske dyr. [2]


== Eksterne lenker ==
(en) Raymondionymidae i Global Biodiversity Information Facility 
(en) Raymondionymidae hos Fauna Europaea 
(en) Raymondionymidae hos ITIS 
(en) Kategori:Raymondionymini – bilder, video eller lyd på Wikimedia Commons Raymondionymus orientalis (foto: Massimo Meregalli): [3]

Artikkel om Raymondionymus marqueti